[{"text_idx": "#000005", "text": "Inimlik uudishimu vo\u0303ib tuua Eestisse uusi tomativiirusi"}, {"text_idx": "#000006", "text": "Eestlastel on vo\u0303imalik valida enam kui tuhande tomatisordi vahel ehk tungivat vajadust ta\u0308iendavate sortide sissetoomiseks pole. Autor/allikas: Markus Spiske/Unsplash"}, {"text_idx": "#000007", "text": "Kuigi kliimamuutused pole Eestis veel erinevate tomatihaiguste esinemissagedust ma\u0308rkimisva\u0308a\u0308rselt mo\u0303jutanud, vo\u0303ib muutuda temperatuurito\u0303usu mo\u0303jul tulevikus paremaks eksootilisemaid taimeviirusi kandvate putukate eluolu. Haiguste leviku piiramiseks tuleb hoiduda teistest riikidest kontrollimata seemnete ja taimede sissetoomisest."}, {"text_idx": "#000008", "text": "\"Ku\u0308tmata kasvuhoonete puhul on asi lihtne. Kuigi kuumematel suvedel on taimekahjureid u\u0308ldiselt rohkem, siis tomateid nad sisuliselt ei ohusta. Niiskematel suvedel on seevastu haigused alati rohkem levinud,\" selgitas Ingrid Bender, Eesti Taimekasvatuse Instituudi teadur. Hallitusseente levik saab hoo sisse, kui suhteline o\u0303huniiskus ulatub u\u0308le 80 protsendi. Sel juhul on taime pind niiske ja kehvemini kuivavatesse kohtadesse ja\u0308a\u0308b niiskus pikalt pu\u0308sima."}, {"text_idx": "#000009", "text": "Just sealt saab sageli alguse Eestis tomateid ko\u0303ige enam kimbutav hahkhallituse nakkus. Lehtedel tekivad hahkhallituse mo\u0303jul pruunid laigud vo\u0303i muutuvad need ta\u0308ielikult pruuniks. Taimede viljad hakkavad ma\u0308danema."}, {"text_idx": "#000011", "text": "Vaata ka ELF-i klippi sarjast \"Kuidas maitseb kliimamuutus?\", kus jagab oma ta\u0308helepanekuid ko\u0308o\u0308giviljakasvataja Raimo Merekivi."}, {"text_idx": "#000012", "text": "No\u0303nda vo\u0303iks mo\u0303elda pigem kahjude va\u0308hendamise vo\u0303tmes. Na\u0308iteks tuleb meeles pidada, et o\u0303huniiskus to\u0303useb kasvuhoones pa\u0308rast pa\u0308ikeseto\u0303usu juhul, kui tuulutusluugid/uksed on suletud. Kui just koidu ajal ei avata kasvuhoone luuke vo\u0303i uksi, vo\u0303iks kesksuvel vo\u0303imaluse korral hallituse leviku va\u0308ltimiseks kasvuhoone kogu o\u0308o\u0308pa\u0308eva lahti hoida. Hoolikas tuleb olla ka haigestunud taimeosade a\u0308rakorjamisel ja kasvuhoonest va\u0308ljaviimisel."}, {"text_idx": "#000013", "text": "Ruugehallitus on aga selline haigus, mis levib erakordselt ha\u0308sti just kuumemate ilmadega. \"Olin varem veendunud, et ha\u0308sti tuulutatud kasvuhoones seda to\u0303be ei esine, kuid u\u0308hel va\u0308ga po\u0303uasel suvel levis ruugehallitusele vastuvo\u0303tlikul sordil haigus va\u0308ga kiiresti ko\u0303ikidele taimedel olevatele lehtedele,\" so\u0303nas Bender."}, {"text_idx": "#000014", "text": "O\u0303nneks on jo\u0303udnud sordiaretajad aastaid kestnud aretusto\u0308o\u0308 tulemusel paljude ruugehallituse suhtes mittevastuvo\u0303tlike sortideni. Ko\u0303igi seenhaiguste vastu pole taolise kaitse tekitamine siiski vo\u0303imalik. Neist mo\u0303ned muteeruvad selleks liiga kiiresti ja saavad no\u0303nda taimede vastupanuvo\u0303imest taaskord vo\u0303itu."}, {"text_idx": "#000015", "text": "Tomateid vo\u0303ivad nakatada lisaks seenhaigustele mitut liiki viirused, mis tekitavad rohkem kahju meist lo\u0303unapoolsetes piirkondades. Eestis levivatest viirustest on ilmselt ko\u0303ige tuntum tubaka-mosaiikviirus, mis suudab vaatamata oma nimele nakatada ku\u0308mneid eri taimeliike. Tomatite puhul on nakkuse korral pa\u0308rsitud nii taimede endi kui ka nende viljade areng. Enamasti levib see leheta\u0308ide vo\u0303i tubakat suitsetavate inimeste vahendusel."}, {"text_idx": "#000017", "text": "Eeska\u0308tt just uute ja eksootilisemate viiruste ning haiguste pa\u0308rast ei tohi po\u0303nevana paistvaid taimi reisides kodumaale kaasa tuua. Bender meenutab lugu puhkamas ka\u0308inud tomatikasvatajast, kes huvitava kujuga tomati seemnematerjali oma kasvuhoones maha pani. Viimase tulemusena nakatusid ko\u0303ik tomatitaimed ohtlikku haigusesse."}, {"text_idx": "#000018", "text": "Oluline on po\u0308o\u0308rata ta\u0308helepanu kohapealsele sordiaretusele ja taimekasvatusele. Meie tomatite hea tervis ja ohtlike haiguste puudumine Eestis on tagatud peamiselt sellega, et kasvatame taimed kontrollitud seemnest siinsamas kohapeal,\" nentis Bender."}, {"text_idx": "#000019", "text": "Teadur lisas, et Eestis ei tohiks siinse sordivaliku ja kontrollitud seemnete-taimede u\u0308le nuriseda. Eri sorte leidub sadu. Ta\u0308iendavat kaitsepuhvrit mujalt pa\u0308rit haigustekitajate vastu kujutab meie ku\u0308tteta kasvuhoones kasvatamise traditsioon. Ko\u0308etavad kasvuhooned on pigem erand kui reegel. Eestile iseloomulike o\u0303hutemperatuuride juures saab potentsiaalselt viirusi levitavate putukate elutsu\u0308kkel ha\u0308iritud talveperioodil."}, {"text_idx": "#000020", "text": "Tulevikus vo\u0303ib olukord muutuda. \"U\u0308ldiselt hoogustab kliima soojenemine taimehaiguste levikut meie aladel. Oluline on osta oma seemned-taimed ainult kontrollitud allikatest,\" lisas Bender."}, {"text_idx": "#000021", "text": "Tomati teeb punaseks ku\u0308pse banaani naabrus"}, {"text_idx": "#000022", "text": "Rohena\u0308pp suudab muuta aknalaua troopiliseks paradiisiks"}, {"text_idx": "#000023", "text": "Veiste karjatamine aitab hoida elurikkust"}, {"text_idx": "#000024", "text": "Kliimamuutus mo\u0303jutab Eesti maasikakasvatajat kahetiselt"}, {"text_idx": "#000027", "text": "Biostimulant pa\u0308a\u0308stab ma\u0308nde ka\u0308rsaka ka\u0308est"}, {"text_idx": "#000028", "text": "Teadlane: vareslaste elu on linnas liiga mugavaks muutunud"}, {"text_idx": "#000041", "text": "Doktorito\u0308o\u0308: taimetoit jo\u0303udis eestimaalaste menu\u0308u\u0308sse pronksiajal"}, {"text_idx": "#000051", "text": "U\u0308RO kliimaraport: vo\u0303imalus ko\u0303ige hullema a\u0308ra hoidmiseks on peaaegu ka\u0308est kadunud"}, {"text_idx": "#000056", "text": "Puulehtede a\u0308ravedu on tarbetu ja lausa kahjulik"}, {"text_idx": "#000057", "text": "Teadlane teab: miks Eesti suvi la\u0308heb aina ku\u0308lmemaks ja kas nii ja\u0308a\u0308bki?"}, {"text_idx": "#000060", "text": "Teadlased ei na\u0308e Emajo\u0303e tselluloositehase plaane loodussa\u0308a\u0308stlikena"}]